**Ministru kabineta noteikumu projekta „Noteikumi par vienotās azartspēļu automātu kontroles un uzraudzības sistēmas ieviešanas un uzturēšanas kārtību, sistēmā iekļaujamajiem datiem un to apmaiņas kārtību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Azartspēļu un izložu likuma 24.panta otrā daļa.Ministru kabineta 2012.gada 30.oktobra rīkojuma Nr.518 “Par koncepciju “Par azartspēļu automātu saslēgšanu vienotā tīklā”” 2.2.apakšpunkts.Ar Ministru kabineta 2010.gada 26.augusta rīkojumu Nr.513 “Par pasākumu plānu ēnu ekonomikas apkarošanai un godīgas konkurences nodrošināšanai 2010.-2013.gadam” apstiprinātā pasākumu plānā ēnu ekonomikas apkarošanai un godīgas konkurences nodrošināšanai 46.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar koncepciju “Par azartspēļu automātu saslēgšanu vienotā tīklā” (apstiprināta ar Ministru kabineta 2012.gada 30.oktobra rīkojumu Nr.518 “Par koncepciju “Par azartspēļu automātu saslēgšanu vienotā tīklā””) (turpmāk – Koncepcija) un Azartspēļu un izložu likuma 24.panta otro daļu ir paredzēts uzsākt vienotās azartspēļu automātu kontroles un uzraudzības sistēmas (turpmāk – vienotā sistēma (AKUS)) ieviešanu, kas paredz, ka no 2019.gada 1.janvāra drīkstēs ekspluatēt tikai tādus azartspēļu automātus, kuri būs pieslēgti vienotajai sistēmai (AKUS) vienotā tīklā. Lai azartspēļu organizētāji varētu veikt visus nepieciešamos sagatavošanās darbus azartspēļu automātu pieslēgšanai vienotajai sistēmai (AKUS), tiek izstrādāts Ministru kabineta noteikumu projekts „Noteikumi par vienotās azartspēļu automātu kontroles un uzraudzības sistēmas ieviešanas un uzturēšanas kārtību, sistēmā iekļaujamajiem datiem un to apmaiņas kārtību” (turpmāk- Noteikumu projekts). Tiek plānots, ka Noteikumu projekts stāsies spēkā ne vēlāk kā 2017.gada 1.janvārī, lai nodrošinātu Finanšu ministrijas un biedrības “Spēļu biznesa asociācija” 2013.gada 28.jūnija vienošanās Nr.12-21/96 ceturtā punkta izpildi (Ministru kabineta noteikumi stājās spēkā ne vēlāk kā divus gadus pirms vienotās sistēmas (AKUS) ieviešanas termiņa), bet tas būs piemērojams no 2019.gada 1.janvāra (Noteikumu projekta 6.punkts).Noteikumu projekts nosaka:* vienotās sistēmas (AKUS) ieviešanas un uzturēšanas kārtību;
* prasības azartspēļu automātu pieslēgšanai vienotajai sistēmai (AKUS);
* vienotajā sistēmā (AKUS) iekļaujamos datus un šo datu apmaiņas kārtību, kā arī prasības iekļaujamo datu uzglabāšanai;
* Izložu un azartspēļu uzraudzības inspekcijas tiesības iegūt informāciju no vienotās sistēmas (AKUS).

Vienoto sistēmu (AKUS) ievieš azartspēļu organizētājs vietās, kur tas organizē azartspēles, izmantojot azartspēļu automātus. Katrā azartspēļu organizēšanas vietā azartspēļu organizētājam no 2019.gada 1.janvāra esošie azartspēļu automāti būs jāsaslēdz vienotā tīklā, nodrošinot visu datu pārraidi uz azartspēļu organizētāja centrālo serveri. Azartspēļu automātu datu nolasīšana un pārraidīšana uz azartspēļu organizētāja centrālo serveri veido vienoto sistēmu (AKUS). Pēc 2019.gada 1.janvāra, ja azartspēļu organizētājs iegādāsies jaunus azartspēļu automātus, tad tie būs jāpieslēdz vienotajai sistēmais (AKUS), lai varētu ekspluatēt jaunos azartspēļu automātus.Azartspēļu organizētājs vienotajā sistēmā (AKUS) par katru azartspēļu automātu iekļaus Noteikumu projekta 3.punktā minētos datus. Noteikumu projekta 4.3.apakšpunkts nosaka, ka vienotā sistēma (AKUS) ir sinhronizēta atbilstoši Latvijas laika joslai. Ministru kabineta 2010.gada 26.oktobra noteikumi Nr.1010 “Noteikumi par pāreju uz vasaras laiku” otrais punkts nosaka, ka Latvijas Republikas teritorijā lieto laiku atbilstoši otrajai laika joslai (Grīnvičas laiks plus divas stundas) un trešais punkts nosaka kā notiek pāreja uz vasaras laiku un atpakaļ.Azartspēļu organizētājs nodrošinās, ka vienotajā sistēmā (AKUS) ievadītie dati Noteikumu projekta 3.1. un 3.3.apakšpunktā tiek atjaunoti ik pēc 30 minūtēm un 3.2.apakšpunktā – ik pēc 24 stundām. Ievadītie dati (3.punktā norādītie dati) tiek uzglabāti 45 dienas, bet arhivētā formā ievadītie dati (3.1. un 3.2.apakšpunktā norādītie dati) tiek glabāti trīs gadus. 3.3.apakšpunktā norādītos datus nav nepiešams uzglabāt arhivētā formā trīs gadus, jo šie dati nav nepieciešami ilglaicīgā laika periodā. Attiecībā uz datu atjaunošanu un uzglabāšanu, atkārtoti izvērtējot Koncepciju, tika secināts, ka:* optimāla datu atjaunošana būtu, ja pamatinformācija par azartspēļu automātu un vēsturiskie dati tiek atjaunoti ik pēc 30 minūtēm azartspēļu organizētāja centrālajā serverī, bet finanšu dati tiek atjaunoti ik pēc 24 stundām azartspēļu organizētāja centrālajā serverī. Šādā veidā tiktu nodrošināts, ka Izložu un azartspēļu uzraudzības inspekcija var saņemt visu aktuālo informāciju un azartspēļu organizētāja centrālā servera darbība netiek pārslogota;
* arhivētā formā dati tiktu uzglabāti trīs gadus, jo vienotās sistēmas (AKUS) veiksmīgas darbības rezultātā, iespējams varētu tikt mainīts azartspēļu nodokļa aprēķināšanas mehānisms azartspēļu automātiem (mainīts azartspēļu nodokļa objekts – no azartspēļu automāta uz procentos no azartspēļu automāta neto ieņēmumiem) un saskaņā ar likuma “Par nodokļiem un nodevām”16.panta sesto punktu nodokļu maksātājiem ir tiesības iesniegt nodokļu administrācijai iesniegumu par nodokļu deklarācijas labojumu vai precizējumu triju gadu laikā pēc konkrētajos likumos noteiktā maksāšanas termiņa.

Pēc 4.8., 4.9. un 4.10.apakšpunktā noteiktajiem termiņiem 3.punktā norādītie dati nebūs pieejami Izložu un azartspēļu uzraudzības inspekcijai. Datu glabāšanas termiņi tika izvērtēti, sadarbojoties Izložu un azartspēļu uzraudzības inspekcijai un azartspēļu organizētājiem, lai atrastu kopīgu risinājumu, cik ilgi šos datus uzglabāt, nepārslogojot azartspēļu organizētāja serverus. 4.8., 4.9. un 4.10.apakšpunktā noteiktie termiņi, ļauj Izložu un azartspēļu uzraudzības inspekcijai īstenotot visus nepieciešamos kontroles pasākumus un šo kontroles pasākumu laikā iegūtie dati no vienotās sistēmas (AKUS) tiks saglabāti Izložu un azartspēļu uzraudzības inspekcijas severī, tādējādi, veicot jaunu kontroles pasākumu, Izložu un azartspēļu uzraudzības inspekcijai iepriekš jau pieprasītie vēsturiskie dati būs pieejami.Izložu un azartspēļu uzraudzības inspekcija iegūs informāciju no konkrētā azartspēļu organizētāja vienotās sistēmas (AKUS), elektroniskā veidā tiešsaistes datu režīmā, izmantojot tīkla lietotāja saskarni. Katram Izložu un azartspēļu uzraudzības inspekcijas darbiniekam, kura amata pienākumos būs darbs ar vienoto sistēmu (AKUS), azartspēļu organizētājs, pēc Izložu un azartspēļu inspekcijas priekšnieka pieprasījuma izsniegs identifikācijas datus, lai varētu attālināti piekļūt azartspēļu organizētāja iekļautajiem datiem vienotajā sistēmā (AKUS). Identifikācijas dati nepieciešami unikāli katram Izložu un azartspēļu uzraudzības inspekcijas darbiniekam, kura amata pienākumos būs darbs ar vienoto sistēmu (AKUS), jo iegūtā informācija ir sensitīva un var saturēt komercnoslēpumu, tādēļ nepieciešams precīzi identificēt, kādu informāciju un kad ir apskatījis konkrētais Izložu un azartspēļu uzraudzības inspekcijas darbinieks. Izložu un azartspēļu uzraudzības inspekcija sagatavos iekšējo normatīvo aktu, kurā tiks aprakstīta, kārtība, kādā Izložu un azartspēļu uzraudzības inspekcijas darbinieks saņems konkrētos identifikācijas datus un ar savu parakstu apliecinās, ka neizpaudīs trešajām personām azartspēļu organizētāja sensitīvos datus.Vienotajā sistēmā (AKUS) esošos datus, kas tiks iegūti no azartspēļu automātiem, nevarēs labot. Ja tiks konstatētas neatbilstības, salīdzinot azartspēļu automāta faktiskos datus ar datiem vienotajā sistēmā (AKUS) par konkrēto azartspēļu automātu, tad būs jāveic kļūdu koriģēšana. Lai panāktu atbilstību faktiskajiem rezultātiem dažādu elektronisku un elektrotehnisku traucējumu radītu kļūdu aprēķinu koriģēšanas kārtība un nepieciešamo darbību dokumentēšanas kārtība tiks iekļauta Ministru kabineta 2006.gada 19.decembra noteikumos Nr.1043 “Azartspēļu un izložu organizācijas vienotā grāmatvedības uzskaites kārtība”.Noteikumu projekta 1. un 2.pielikumā norādītie pārskati – azartspēļu automāta finanšu pārskats un azartspēļu organizēšanas vietas finanšu pārskats – tiek sagatavoti vienotajā sistēmā (AKUS), izmantojot šajā sistēmā esošos datus. Šos pārskatus iegūs Izložu un azartspēļu uzraudzības inspekcija, izvēloties noteiktu laika posmu. Azartspēļu organizētājiem minētie pārskati nebūs jāsagatavo un jāiesniedz Izložu un azartspēļu uzraudzības inspekcijai. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kas organizē azartspēles (kazino un spēļu zāles, kurās tiek izvietoti azartspēļu automāti). Šobrīd Latvijā ir 11 šādi azartspēļu organizētāji. |
| 2. | Tiesiskā regulējuma ietekme uz tautsaimniecību un administratīvo slogu | Vienotās sistēmas (AKUS) ieviešanas un uzturēšanas izmaksas dalās divās daļās:* izmaksas Izložu un azartspēļu uzraudzības inspekcijai, kuras tiks finansētas no valsts budžeta;
* izmaksas azartspēļu organizētājiem, kuras tie segs no saviem līdzekļiem. Ņemot vērā azartspēļu organizētāju lielās izmaksas vienotās sistēmas (AKUS) ieviešanai (apmēram 2 000 *euro* un vairāk uz vienu azartspēļu automātu, pēc statistikas datiem 2016.gada 10.martā tika ekspluatēti 8 760 azartspēļu automāti), azartspēļu organizētājiem tika dots piecu gadu pārejas periods (no 2014.gada līdz 2019.gadam), lai uzkrātu finanšu līdzekļus vienotās sistēmas (AKUS) ieviešanai.
 |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai ieviestu vienoto sistēmu (AKUS) nepieciešams vienreizējs finansējums tehniskajam nodrošinājumam 20 281 *euro* apmērā:* 16 780 *euro* – fiziskie serveri (2 gab);
* 1 684 *euro* – operētājsistēmas Windows server licences (2 gab);
* 1 272 *euro* – nepārtrauktās barošanas bloki (UPS) serveriem (2 gab);
* 545 *euro* – tīkla menedžmenta nodrošinājums (UPS vadība) (2 gab).

un turpmāk katru gadu nepieciešams 4 840 *euro* serveru uzturēšanas izmaksām (t.sk. serveru un programmatūras administrēšanai un uzlabošanai).Vienreizējais finansējums tehniskajam nodrošinājumam un turpmāk katru gadu nepieciešamais finansējums serveru uzturēšanas izmaksām ir noteikts provizoriski un var mainīties atkarībā no ekonomiskās situācijas Latvijā.Vienotās sistēmas (AKUS) ieviešanas un uzturēšanas izmaksas iekļautas likumā “Likums par 2017.gada valsts budžetu” un likumā “Par vidēja termiņa budžeta ietvaru 2017., 2018. un 2019.gadam”, papildu finansējums netiks pieprasīts. Izmaksas tiks segtas no Finanšu ministrijas budžeta apakšprogrammas 39.02.00 “Izložu un azartspēļu organizēšanas un norises uzraudzība”. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar noteikumu projekta izstrādi tiks veikti grozījumi šādos Ministru kabineta noteikumos:* Ministru kabineta 2006.gada 19.decembra noteikumos Nr.1043 “Azartspēļu un izložu organizācijas vienotā grāmatvedības uzskaites kārtība”, nosakot prasības inkasācijas procesā lietotajiem skaitītājiem un izmaiņām azartspēļu automātu ieņēmumu un izdevumu uzskaitē;
* Ministru kabineta 2006.gada 27.jūnija noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība”, nosakot prasības kazino un spēļu zāles pārbaudes kārtībai un metodēm;
* Ministru kabineta 2007.gada 20.novembra noteikumos Nr.786 “Azartspēļu automāta, iekārtas un azartspēļu automāta spēles programmas atbilstības sertifikātā iekļaujamā informācija”, paredz precizēt prasības attiecībā uz azartspēļu automāta atbilstības sertifikātā iekļaujamo informāciju, svītrojot normas par mehāniskajiem skaitītājiem.
 |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību aktu projekta atbilstība Latvijas Republikas starptautiskajām saistībām** |
| 1. | Saistība pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Noteikumu projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts atbilst Ministru kabineta 2010.gada 23.februāra instrukcijas Nr.1 “Kārtība, kādā valsts pārvaldes iestādes sniedz informāciju par tehnisko noteikumu projektiem” 2.2.apakšpunkta prasībām un, saskaņā ar minēto instrukciju, par Noteikumu projektu ir jāsniedz informācija Eiropas Komisijai un Eiropas Savienības dalībvalstīm. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VII. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai Noteikumu projekts publicēts Finanšu ministrijas mājaslapas sadaļā “Sabiedrības līdzdalība” un izsludināts Valsts sekretāru 2016.gada 14.aprīļa sanāksmē (VSS-307).Noteikumu projekts pieejams Ministu kabineta mājas lapā sadaļā “Tiesību aktu projekti”. |
| 2. | Sabiedrības līdzdalība projekta izstrādē | Noteikumu projekts saskaņots ar Latvijas Darba devēju konfederāciju un biedrību “Latvijas Spēļu biznesa asociācija”. |
| 3. | Sabiedrības līdzdalības rezultāti | Noteikumu projekta saskaņošanas procesā tika vērtēti Latvijas Darba devēju konfederācijas un biedrības “Latvijas Spēļu biznesa asociācija” iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Tiks paplašinātas Izložu un azartspēļu uzraudzības inspekcijas funkcijas. Jaunu institūciju izveide, esošo institūciju likvidācija vai reorganizācija netiek paredzēta.Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav. |

Finanšu ministres vietā –

Ministru prezidents M.Kučinskis

Leite, 67095496

Liga.Leite@fm.gov.lv